METK nõuandeteenistus

Mahetaimekasvatuse infopäev
2024-07-25 13:00 - 16:00 (Europe/Tallinn) | Võrumaa, Võrumaa
Infopäev ettevõtte külastusega: Mahetaimekasvatus
Aeg: 25.07.2024 kell 13:00-16:00
Kogunemine: Varstu, Daisy kohvik. Põldude külastus Haavistu OÜ
Teemad:

Haavistu OÜ põldude külastus, teraviljad (kaer, nisu, rukis, tatar) ja haljasväetiskultuurid. Erinevate harimisvõtete, väetamise strateegiate ja mullaviljakuse teemaline arutelu
Kaeraga tehtud erinevate eelkultuuride ja harimisvõtete (künniga ja ilma) katsed Haavistu OÜs

Lektorid: Madis Kängsep, Haavistu OÜ; Kristjan Tiideberg, EMÜ

Infopäev on tasuta, osalemiseks on vajalik eelregistreerumine hiljemalt 22. juuliks lingil
https://forms.gle/Ex3Ae4NxPrjWxxVQ8

NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Infopäev läheb arvesse KSM, MULD ja VESI toetuste kohustusliku koolitusena.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit
Lisainfo:
Airi Vetemaa
maheteave@gmail.com

Lammaste söötmine: silo valmistamise praktiline infopäev
2024-07-25 11:00 - 14:00 | Saaremaa, Saaremaa
Eesti Lamba- ja Kitsekasvatajate Liit ja Maaelu Teadmuskeskus korraldavad 25. juulil 2024, kell 11.00-14.00, lammaste söötmise infopäeva. Toimumiskoht Saaremaal Rahtla külas lambakasvatusega tegelev ettevõte Andruse Mahe- ja Turismitalu.
Infopäev keskendub lammaste söötmiseks sobiliku silo valmistamisele nii teoorias kui praktikas. Infopäev on planeeritud teise silo tegemise ajaks, mis annab võimaluse teooriat praktikas näha.

Registreerumine: https://forms.gle/1NYe8npqCevfGRbq5
NB! Osalejate arv on piiratud.

Ajakava:
11:00-12:30 Kristiina Märs “Lammastele silo valmistamine teoorias”
12:30-13:00 Kohvipaus
13:00-14:00 Kristiina Märs “Lammastele silo valmistamine põllul”
*korraldajal on õigus teha muudatusi seminari ajakavas

Infopäeva materjalid: Lammaste silo valmistamine teoorias ja põllul.

Lektori lühitutvustus, ekspertiis, kvalifikatsioon:
https://www.etis.ee/CV/Kristiina_M%C3%A4rs/est

Infopäev toimub MAK 2014–2020 „Teadmussiirde programm põllumajanduse, toidu ja maamajanduse tegevusvaldkonnas“ horisontaalse valdkonna raames ning seda toetab Euroopa Liit.

Lisainfo:
Mirjam Pikkmets
kontor@lammas.ee
+372 56569491

Haljasväetiskultuuride tehnoloogia demopäev Sadala Agro OÜ-s
2024-07-24 09:30 - 15:00 | Jõgevamaa, Jõgevamaa, Eesti
Maaelu Teadmuskeskus koostöös Loodurikas Eesti Life IP projektiga korraldavad Sadala Agro OÜ-s haljasväetiskultuuride tehnoloogia demopäeva, mille raames tutvume Loodusrikas Eesti projekti rohumaaribade ja METK haljasväetiskultuuride põllukatsetega. Toimub masintehnoloogiate tutvustus ja demonstratsioon. Põllupäeval tutvume ka Sadala Agro OÜ keskkonnasõbralike praktikatega ja Climate Farm Demo projekti tegevustega, milles Sadala Agro OÜ osaleb demofarmina.
Kogunemiskoht: Suur 14, Sadala alevik, Jõgeva vald, Jõgevamaa 48501

PÄEVAKAVA*
09:30–10:00 Kogunemine ja tervituskohv
10:00–11:00 Loodusrikas Eesti projekti rohumaaribade katse

Põllukatse külastus, metoodika ja põhimõtete tutvustamine
Mullakaeved rohumaariba ja põllumaa piiril

11:00–14:00 METK haljasväetiskultuuride katse ja tehnoloogiline katse

Põllukatse külastus, katse ja põhimõtete tutvustamine
Mullakaeved erinevate vahekultuuride peal
Tehnoloogiline katse – vahekultuur ja külv, kuidas? Masintehnoloogiate tutvustus ja demonstratsioon

Horsch Avatar
Horsch Tempo
Bourgault otsekülvik
Carre peenseemnekülvik
14:00–15:00 Lõuna, ürituse lõpp
*Korraldaja jätab endale õiguse teha päevakavas muudatusi.

Põllupäev läheb arvesse KSM toetuse sobiva õppena.
Osalemiseks on vajalik registreerimine, mida saab teha hiljemalt 22. juulini!
Lisainfo: Riina Maruštšak, e-post: riina.marustsak@metk.agri.ee, tel.nr: +372 5845 3394

Avatud talude päev 2024
2024-07-20 - 2024-07-21 | Muu, Eesti
Kümnes üle-eestiline Avatud talude päev toimub 20.-21. juuli 2024
Vaata veebis https://www.avatudtalud.ee/

PRIA elektroonse põlluraamatu kasutamine
2024-07-18 10:30 - 12:00 | Veebis, Eesti
18. juulil kell 10.30–12.00 toimub Zoomi keskkonnas veebiseminar „PRIA elektroonse põlluraamatu kasutamine“
e-PRIA põldude haldamise teenusesse lisandus kevadel funktsionaalsus, mis võimaldab põlluharijatel elektroonset põlluraamatut (e-põlluraamatut) pidada ka PRIA teenuses. Tule vaata veebiseminaril, milliseid võimalusi elektroonne põlluraamat pakub ning kuidas seda kasutada. Seminaril saab esitada ka küsimusi ning jagada tagasisidet.
Lisaks, 15. juulist tuleb keskkonnasõbraliku majandamise toetuse (KSM) taotlejatel hakata oma põlluraamatut pidama mõnes e-teenuses. Seminaril selgitavad PRIA spetsialistid, mida see määruse nõue tähendab ning kuidas toimida.
Veebiseminar „PRIA elektroonse põlluraamatu kasutamine“ toimub 18. juulil kell 10.30–12.00 Zoomi keskkonnas. Seminarile ei ole vaja eelnevalt registreerida ning kohtumine salvestatakse.
Zoomi link: https://us06web.zoom.us/j/88191723070
Meeting ID: 881 9172 3070
Seminariga liitumisel suunatakse külaline esmalt n-ö ootesaali.

Põldude haldamise teenuse ja e-põlluraamatu kohta leiab rohkem infot PRIA kodulehelt. Teenuste kasutamise abiinfo on kättesaadav e-PRIAs samm-sammult toiminguid tehes ning teenuse kasutusjuhendi leiab ka PRIA kodulehelt. Põldude haldamise teenuse ja e-põlluraamatu osas saab abi küsida, helistades PRIA põldude registri infotelefonil 737 7660 või kirjutades maa@pria.ee.

Tuletame meelde, et keskkonnasõbraliku majandamise toetuse (KSM) taotlejad peavad 15. juulist pidama põlluraamatut elektroonselt. Selleks on taotlejal võimalik kasutada kas PRIA pakutavat e-teenust või mõnda eratarkvara. Taotlejad, kes juba kasutavad eratarkvara poolt pakutavat teenust, võivad oma põlluraamatu pidamist seal jätkata.
Elektroonsesse põlluraamatusse tuleb KSM toetuse taotlejal kanda andmed majapidamise kõikide põldude ja pärandniidu alade ning nendel tehtud põllumajanduslike tegevuste kohta, sealhulgas nende põldude ja pärandniidu alade kohta, millele KSM toetust ei taotleta. E-põlluraamatusse ei tule andmeid kanda tagasiulatuvalt, st enne 15. juulit tehtud põllumajanduslike tegevuste kohta. Seda võib teha, kuid see ei ole kohustuslik. KSM toetuse elektroonse põlluraamatu nõude täitmiseks piisab, kui e-teenusesse sisestatakse andmed alates 15. juulist. Rohkem infot KSM toetuse elektroonse põlluraamatu pidamise nõude kohta saab ökokavade juhendmaterjalist „Abiks taotlejale“, mille leiab PRIA kodulehelt.
PRIA poolt pakutav elektroonse põlluraamatu teenus
Veeseadusest tulenevat põlluraamatut on aprillist võimalik pidada e-PRIA põldude haldamise teenuses. Teenus on tasuta ja aasta läbi avatud ning seda saavad kasutada kõik põllumajandustootjad. Teenuse kasutamiseks ei pea olema toetuse taotleja.
28. juuni seisuga on 507 kliendi poolt e-põlluraamatusse kantud juba 17 009 tegevust 4726 põllul. Kasutajate hulk suureneb iga päevaga.
PRIA e-põlluraamatut tutvustava video leiab YouTube’st.

Mahetaimekasvatuse infopäev
2024-07-16 10:00 - 14:30 | Tartumaa, Eesti
Mahepõllumajanduse Koostöökogu koostöös Eesti Maaülikooli Mahekeskusega korraldab 16. juulil infopäeva ettevõtte külastusega Tartumaal.
Infopäev ettevõtte külastusega: Mahetaimekasvatus
Aeg: 16.07.24 kell 10:00-14:30
Kogunemine: Valguta seltsimaja parkla (Valguta tee 10, Lapetukme küla, Elva vald, Tartumaa), pärast lõunat Viksi OÜ põldude külastus
Teemad:

Mitmekesistamise tähtsus, võimalused ja head praktikad (külvikord, haljasväetised ja vahekultuurid) – Liina Talgre ja Anne Luik, Eesti Maaülikool
Viksi OÜ põldude külastus ja tehnoloogiate tutvustus – Heiko Viksi

Infopäev on tasuta.
Infopäevale registreerimine on lõppenud!
NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Infopäev läheb arvesse KSM toetuse kohustusliku koolitusena.
Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit
Lisainfo:
Elen Peetsmann
maheteave[A]gmail.com

Mahetaimekasvatuse infopäev
2024-07-10 11:00 - 15:30 | Ida-Virumaa, Ida-Virumaa, Eesti
Mahepõllumajanduse Koostöökogu koostöös Eesti Maaülikooli Mahekeskusega korraldab infopäeva ettevõtte külastusega.
Infopäev ettevõtte külastusega: Mahetaimekasvatus
Aeg: 10.07.24 kell 11:00-15:30
Koht: Ida-Virumaa Talupidajate Liit (Rakvere 27, Jõhvi) ja Mägipõllu talu
Teemad:

Mitmekesistamise tähtsus, võimalused ja head praktikad (külvikord, haljasväetised ja vahekultuurid) – Liina Talgre ja Anne Luik, Eesti Maaülikool
Mägipõllu talu põldude külastus ja tehnoloogiate tutvustus – Sander Sarap

Infopäev on tasuta, osalemiseks on vajalik eelregistreerumine hiljemalt 3. juuliks lingil https://forms.gle/5zWCUN2xrsK8gdqQ6 (eelistatult) või e-maili aadressil maheteave@gmail.com

NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Infopäev läheb arvesse KSM toetuse kohustusliku koolitusena.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit
Lisainfo:
Elen Peetsmann
maheteave@gmail.com

Põllupäev: teraviljade sordivõrdluskatsed Maaelu Teadmuskeskuses (Jõgeva)
2024-07-10 10:00 - 14:30 | Jõgevamaa, Jõgevamaa, Eesti
Registreerumine on lõppenud ja kohad on täis.

Eesti kliima on hakanud sarnanema üllatuspeole – kunagi ei tea, mis järgmiseks tuleb! Ühel päeval põletab ja kuivatab päike põldusid nagu Hispaanias, teisel päeval sajab külma vihma sarnaselt Iirimaale, lumi tuleb hiljem ja põllud on talveperioodil pikka aega paljad. Ilmaga koos toimetavad ka taimekahjurid teistmoodi ja kogu Euroopa üritab loodust hoida läbi rohepöörde regulatsioonide. Just sellistes muutlikes tingimustes peavad põllumehed oma saaki kasvatama ja Eesti toidujulgeolekusse panustama.
Maaelu Teadmuskeskuse teadlased kutsuvad põllumehi ja taimekasvatusest huvitatud inimesi poole-päevasele bussiretkele METK katsepõldude vahele. Esitluspäeval tutvustatakse agrotehnikat, taimehaiguseid ja põllukultuuride sordivõrdluskatseid: kaer, suvi- ja talinisu, talirüps, suvi- ja talioder, suvirukis, põldhernes ja sojauba, vähelevinud kaunviljad ja bataat.
Milliseid teraviljasorte võiks edaspidi kasvatada? Kuidas suvinisu ja oder reageerivad biostimulaatoritele ja fungitsiididele? Kuidas parandada saagikust ning samal ajal vähendada muutuvas kliimas väetiste ja taimekaitsevahendite koguseid? Kuidas taliviljad talvitusid 2024. aastal? Kuidas mõjutab kliima põllumajanduslikke protsesse? Milline on katsepõldude mulla seisund? Millised on uued võimalikud perspektiivikad sordid Eestis?
Infopäev läheb arvesse KSM kohustusliku koolitusena.

Päevakava:
9.30 – 10.00 Kogunemine, tervitusamps ja soe jook
10.00 – 10.10 Avasõnad ja bussidesse liikumine
10.10 – 10.35 Biostimulaatorite ja fungitsiidide kasutamine suvinisul ja odral – Pille Sooväli
10.35 – 10.55 Suvinisu sortide võrdluskatse. Suvispelta ja suvidurumi võimalused vajavad uurimist – Anne Ingver
10.55 – 11.15 Põldherne sortide võrdluskatse – Tiia Kangor
11.15 – 11.35 Teaduse tippkeskuse „Agroökoloogia ja uued kultuurid tulevikukliimas“ tutvustus. Vähelevinud kaunviljad ja bataat. Kuidas on talirüps kasvanud 2024. aastal? – Ilmar Tamm, Lea Narits
11.35 – 11.55 Suviodra sordilehe sortide katse – Ülle Tamm
11.55 – 12.15 Suvirukki sordikatsed ja võimalused – Kadri Sohar
12.15 – 12.30 Taliotrade sordivõrdluskatse ja õppetunnid 2024 – Ülle Tamm
12.30 – 12.40 Jõgeva katsepõllu mullastikule iseloomulikud omadused mullakaevet vaadeldes – Kerttu Tammik
12.40 – 13.15 Talinisu sortide talvitumine ja saagipotentsiaal 2024. Nisu liikide mitmekesisus ja tulevikuvõimalused tootmispõllul – Reine Koppel
13.15 – 13.25 Agrometeoroloogiline ettekanne – Merko Kärp
13.25 – 13.45 Põldoa rahvusvahelise projekti Fabanova tutvustus; põldoa põuakatse – Lea Narits, Ilmar Tamm
13.45 – 14.00 Sojaoa kui võimaliku perspektiivika tulevikukultuuri sordivõrdluskatsed – Tiia Kangor
14.00 Lõunasöök
*korraldajal on õigus teha muudatusi külastuse ajakavas

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Manuela Kollom
manuela.kollom@metk.agri.ee
+372 5672 6756

Infopäev: taimekooslused karjatatavatele loomadele
2024-07-05 11:00 - 15:00 | Jõgevamaa, Jõgevamaa, Eesti
Mahepõllumajanduse Koostöökogu koostöös Ökoloogiliste Tehnoloogiate Keskusega korraldab 5. juulil k 11:00 – 15:00 infopäeva ettevõtte külastusega teemal Taimekooslused karjatatavatele loomadele.
Infopäev toimub Puutsa talus (Tõrve küla, Jõgevamaa). Infopäeva lektoriks on Ott Luuk Pärandkoosluste Kaitse Ühingust.
Infopäeva peamiseks teemaks on rohumaade liigirikkus. Pärast lühikest sissejuhatavat loengut käiakse Puutsa talu erineva ajalooga karjatatavatel rohumaadel, kus botaanik Ott Luuk tutvustab niidutaimi ja teisi tegureid, mida peetakse oluliseks väärtuslike püsirohumaade inventeerimisel. Arutatakse ümbritseva maastiku mõju üle niiduliikide jaoks.
Räägitakse ka sellest, millistel tingimustel on võimalik taotleda väärtusliku püsirohumaa säilitamise toetust.
Infopäev on tasuta, osalemiseks on vajalik eelregistreerumine lingil https://forms.gle/F9V5cq5r4D6Jt9NT7 (eelistatult) või e-maili aadressil maheteave@gmail.com hiljemalt 28. juuniks.
NB! Kohtade arv on piiratud, registreerumine lõpetatakse kohtade täitumisel enne registreerimistähtaega.
Lisainfo: maheteave@gmail.com
Infopäev toimub „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit.

Talirapsi põllujalutus Tormas
2024-07-05 10:00 - 14:00 | Jõgevamaa, Jõgevamaa, Eesti
Kutsume Teid 5. juulil Jõgevamaale Tormasse RAPOOLI talirapsi põllujalutusele.
Sellel aastal on rapsikasvatus pakkunud palju väljakutseid ning me peame muutma oma tavapäraseid praktikaid. Räägime tähelepanekutest katsepõllul ja tootmises üle Eesti, arutame võimalustest, mida teha teisiti, et talirapsi kasvatus oleks jätkusuutlik. Jagame praktilisi nõuandeid edukaks rapsikasvatuseks.
Üritusel on esinemas ekspert Rene Brand, RAPOOLI rahvusvaheline talirapsi tootejuht, kes tutvustab põhjalikult meie sortide eeliseid ning kuidas kohandada uued sordid meie klimaatilistesse tingimustesse.

Üritusele registreerimine (eesti kui ka inglise keeles) siin : https://forms.office.com/e/dTEY7Kdysh

Asukoht: Jõgevamaa, Torma alevik, Torma surnuaed
Asukoht kaardil: https://maps.app.goo.gl/MRErws2zjAGTE1nW9
Ajakava:
9.30-10.00 – Kogunemine
10.00 – Põllujalutus
13.00 – arutelu „Kogemuste jagamine rapsikasvatuses“
13.30 – Lõuna
14.00 – Ürituse lõpp

Kontakt: Deivi Merimaa – RAPOOLI ja SAATEN-UNIONI kultuuride tootejuht Rapooli Baltikumi esinduses Eestis
Tuglase 19 -212, Tartu, 51014 Estonia. Mob.: +372 58530076. E-mail: d.merimaa@rapool.ee
www.rapool.ee ja www.saaten-union.ee

Kestlik põllumajandus - tuleviku vundamet, infopäev Rannu Seeme OÜ-s
2024-07-04 09:30 - 15:00 | Tartumaa, Eesti
Maaelu Teadmuskeskus koostöös BASF Agricultural Solutions Eesti-ga korraldavad Rannu Seeme OÜ-s suurt jätkusuutliku põllumajandustootmise infopäeva “Kestlik põllumajandus – tuleviku vundament”.
Infopäev toimub Climate Farm Demo projekti raames, milles Rannus Seeme OÜ osaleb demofarmerina.
Infopäeval räägime jätkusuutlikkusest, süsiniku jalajälje mõõtmisest, ESG-st ja sellega seonduvast, aga ka järjepidevusest ja teadmiste jagamisest põllumajanduses.
Päevaprogrammi lõpus külastame lähedalasuvat vahekultuuride põldkatset. Infopäev läheb arvesse KSM toetuse sobiva õppena.
Infopäev toimub Rannu Seeme OÜ kompleksis Annikorus.
PÄEVAKAVA:
09:30 Kogunemine
10:00 Algus

Rannu Seeme OÜ tutvustus
Climate Farm Demo projektist
ESG – mida peaks teadma põllumajandusettevõtja?
Paneelarutelu: Kuidas hakkab ESG põllumajandusettevõtja igapäevaelu mõjutama?

12:00 Lõunapaus

Kogemusi Rootsist (väliskülaline)
#FarmerTõnise jätkusuutlikke märkamisi
Põllujalutus (üle tee) – vahekultuuride & külvitehnoloogiate katse

15:00 Ürituse lõpp, lahkumiskohv
Osalemiseks on vajalik registreerumine, mida saab teha hiljemalt 30.juunini!
Registreerimine ja lisainfo: Kestlik põllumajandus – tuleviku vundament – Piletid | Fienta

Biometaani invetseeringutoetuse infopäev
2024-07-03 10:00 - 13:00 | Veebis, Eesti
Keskkonnainvesteeringute Keskus (KIK) avas toetuse põllu- ja metsamajanduse ettevõtetele, et toetada biometaani tootmisüksuste ehitamist ja biogaasi tootmisüksuste ümberehitamist biometaani tootmiseks. Taotlusvooru eelarve on 19,6 miljonit eurot.
„Viimase aasta jooksul on maagaasi hind olnud kõikuv ja kättesaadavus ebastabiilne. Seetõttu võiks kohaliku bioenergia tootmise ja kasutamise suurendamine pakkuda vajalikku lahendust. Samuti aitab kohalike kütuste tootmine suurendada riigi valmisolekut kriisideks ja kohalikku julgeolekut,” sõnab KIKi energeetika ja liikuvuse valdkonnajuht Krisli Kõrgesaar.

Toetust saab küsida biometaani tootmisüksuse ehitamiseks või olemasoleva biogaasi tootmisüksuse ümberehitamiseks, et seda saaks kasutada biometaani tootmiseks.
Toetust saavad taotleda põllu- ja metsamajandusega tegelevad või nendega seotud äriühingud.

Taotlusvooru eelarve on 19,6 miljonit eurot ja maksimaalne toetussumma taotleja kohta on 5 miljonit eurot. Taotlusi saab esitada e-toetuse keskkonnas alates 13. juunist 2024 kuni 23. augustini 2024 kell 17.
Lisainfot toetuse kohta leiab KIKi kodulehelt.
⇒ Toetuse infopäev toimub 3. juulil kell 10 Teamsi keskkonnas. Eelregistreerimine on avatud kuni 1. juulini SIIN lingil.
Küsimuste korral palun pöörduge KIKi projektikoordinaatori Tiiu Noormaa poole (58 800 210; tiiu.noormaa@kik.ee).
Toetust antakse Euroopa Liidu taasterahastu NextGenerationEU vahenditest ja toetuse töötas välja Regionaal- ja Põllumajandusministeerium koostöös KIKiga.

Scandagra Suur Põllupäev Viljandi Katsekeskuses
2024-07-03 09:00 - 16:00 | Viljandimaa, Viljandimaa, Eesti
Järjekorras kümnes Scandagra Suur Põllupäev toimub 3. juulil Viljandis!
Kui Scandagra tähistas eelmisel aastal oma kolmekümnendat juubelit, siis käesoleval aastal on taas põhjust tähistada. Suurejooneline põllupäev, mis on aastate jooksul muutunud tõeliseks traditsiooniks, toimub tänavu kümnendat korda!
Põllupäevad on viinud meid erinevatesse paikadesse üle Eesti – Jõgevale, Viljandisse, Rõhule ja põllumeeste viljakatele põldudele. Seekord tähistame oma juubeliüritust taaskord Viljandi katsekeskuses (asukoht kaardil).
Scandagra on viimase kümne aasta jooksul saanud oma käsutusse põllu, kus on alatest mulla harimisest kuni koristuseni kõik tööd ise tehtud. Nende aastate jooksul oleme mitmeid katseid korranud ning sellega saanud hulgaliselt andmeid, mida oleme iga-aastaselt põllumajandussektorile tutvustanud.
Katsepõldudel saab näha meie heade koostööpartnerite – Syngenta, Bayer, BASF, Corteva, Upl ja Nordisk Alkali katseid. Käime ajaga kaasas ning võrdleme erinevaid segusorte teiste, puhaskülvina külvatud, sortidega. Samuti on esindatud erinevate tehnoloogiate ja taimekaitsetoodete võrdlused. Võrrelda saab talinisu, suviodra, herne, kaera ja suvirapsi sorte erinevatelt aretajatelt.
Taimekasvatus ei piirdu vaid agronoomiliste teadmistega, mistõttu ei puudu põllupäevalt ka tehnikapartnerid. Scandagra põllupäeval on võimalik tutvuda kõige uuenduslikuma ja kaasaegsema põllumajandustehnikaga.

Tähistame koos Scandagra kümnendat põllupäeva ning jagame rõõmu ja teadmisi, mis teevad põllumajanduse tuleviku veelgi helgemaks ja edukamaks.

REGISTREERI SIIN

Kohtumiseni 3.juulil Viljandis!

Tähistame pärandniitude päeva
2024-07-02 16:00 - 18:00 | Pärnumaa, Pärnumaa, Eesti
Heinamaarjapäeval tähistame pärandniitude päeva, mis on niitude õierohkuse imetlemiseks just kõige õigem aeg! Meie pärandniitudelt leiab kasvamas rohkem kui 800 taimeliiki, sealhulgas meie kodumaiste orhideede enamikku.

Igal paigal on ka oma ajalugu, mõnel põnevam kui teisel. Et tutvustada nii meie pärandniitude taimerohkust kui ka õppida paremini tundma maastikupärandit, kutsume huvilisi taime- ja ajalooretkele Paljassaarde, mille käigus saab peale arvukate taimeliikide õppida tundma ka sealset militaarajalugu. Euroopa suurimal Nedrema puisniidul saab aga osa kunstiakadeemias valminud pärandkoosluste virtuaalnäitusest. Teeme tutvust puisniitude liigirikkusega ja kõlab Maarja Nuudi looming.

Pärandniitude päeva retki korraldavad keskkonnaamet, kliimaministeerium, kunstiakadeemia, Tallinna keskkonna- ja kommunaalamet. Retked on tasuta, kuid vaja on eelnevalt registreerida.
Paljassaare rannaniidu retk Tallinnas
• 2. juuli kell 11:00-13:30
• Kogunemine Paljassaares, Katariina kail (autod jätta Pikakari parklasse)
• Retkejuhid ajaloolane Jaak Juske ja bioloog Hanno Zingel
• Lisainfo: Ilona Tamm (ilona.tamm@keskkonnaamet.ee)
• Registreerimine
Nedrema puisniidu retk Pärnumaal
• 2. juuli, kell 16:00-18:00
• Kogunemine Nedrema küüni juures (autod jätta Nedrema lõkkekoha parklasse)
• Retkejuhid Marje Loide, Andrus Laansalu, Taavi Varm
• Lisainfo: Reet Vaiksalu (reet.vaiksalu@keskkonnaamet.ee)
• Välinäituse vaatamiseks on vaja nutitelefon QR koodi rakendusega ja kõrvaklapid. Kaasa istumisalus/piknikulina ja joogivesi.
• Registreerimine

Tähistame pärandniitude päeva
2024-07-02 11:00 - 13:30 | Harjumaa, Harjumaa, Eesti

Loomade heaolu hindamine veterinaarjärelevalves
2024-07-01 10:00 - 16:00 | Veebis, Eesti
Koolitus aitab kaasa teadmiste omandamisele, mis tagavad loomade tervise ja heaolu hindamise professionaalse pädevuse ja tõhususe veterinaarjärelevalves.

Koolituse sihtrühm:

Osalema on oodatud veterinaarid, loomakasvatajad, farmipidajad, erialase tasemehariduseta või aegunud oskustega täiskasvanud.
Koolituse sihtrühma ei kuulu EMÜ töötajad ja üliõpilased.

Koolitus on tervik, õpe toimub: 1.-2. juuli ja 8.-9. juuli 2024
Õppetöö toimub kõigil koolituspäevadel kell 10.00-16.00.
Õppetöö toimub veebis.

Koolitusel osalemiseks on vajalik:

kuulumine sihtrühma;
õigeaegne registreerumine koolitusele
õigeaegselt esitatud motivatsioonikiri;
aeg ja valmisolek osaleda ettenähtud koolituspäevadel ning teha iseseisvaid töid.

Täpsem kirjaldus ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastab ESF VÕTI programm “Täiskasvanuhariduse arendamine ja mitteformaalsete õppimisvõimaluste pakkumine”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Eva Elken
Avatud ülikooli peaspetsialist
Eesti Maaülikool
Tel: 731 3175 / 5344 1844
Fr. R. Kreutzwaldi 56/1-A306
eva.elken@emu.ee

Kuusiku katsekeskus 100
2024-06-27 10:00 - 17:00 | Raplamaa, Raplamaa
Kuusiku katsekeskuse 100 tähistamine
Maaelu Teadmuskeskuse Kuusiku katsekeskus tähistab tänavu sajandat tegutsemise aastat, olles Eesti üheks vanimaks põllumajanduslike uuringute läbiviimise paigaks.
27. juunil 2024 algusega kell 10 tähistame Kuusiku katsekeskuse 100. tegutsemise aastapäev Kuusiku põllumajanduspargis Raplamaal.
Heidame üheskoos pilgu katsekeskuse ajaloole, kuulame kõnesid, teeme suu magusaks ja tutvume põllupargi ning erinevate katsetega. Päeva juhtib Gaute Kivistik ja kandlemuusikat mängib Aivar Arak.
Sündmusel osalemine kutsetega.

Riigi Põllutöö Katsejaam alustas Kuusikul tegevust 1924. aastal.
Kuusiku katsejaama esimese juhataja, agronoomi ja poliitiku Karl Liidemanni sõnad: Eestlus püsib nii kaua, kui Eesti maa on eesti põllumehe käes, tugevalt tema käes.

Esimesed katsed Kuusikul tehti 1924. ja 1925. aastal. Need olid sordivõrdluskatse ja niitude väetuskatse mineraalväetistega. 1926. a rajati kultuurkarjamaade katsekoplite süsteem ning 1927. a tehti külvikordade ja kesaliikide katsed (Kõrgas, 1974).
Kuusiku katsekeskuse kohta ilmub peagi raamat, kust saab põhjalikult lugeda katsekeskuse ajaloost.

Teraviljade põllujalutus
2024-06-27 09:30 - 14:00 | Viljandimaa, Viljandimaa, Eesti
Meil on erakordne võimalus sellel aastal kutsuda Teid Saaten-Unioni põllupäevale Viljandi katsekeskuses.

Keskendume sellel aastal ainult teraviljadele ning tutvustame lisaks ka meie herne ja oa sorte. Teraviljadest tutvustame talinisu, taliotra, talitritikalet, talirukist, talidurumit, kaera, suvinisu, suviotra ning maisi sorte
Erikülalisteks on Saaten-Unioni rahvusvahelised teraviljade tootejuhid Jan Röttjer ja Kimberly Hujsl, kes toovad uusimaid teadmisi Euroopast, millega peaks ka Eesti põllumees arvestama:

Teraviljahaigused ning aretuse eesmärgid haiguskindla sordi loomisel.
Majanduslikult edukas taimekasvatus, mille nimel on aretajad vaeva näinud (väiksemad väetusnormid, vähem fungitsiidide kasutamist).
2-realine ning 6-realine oder – millist valida?
Berliner Programm tunnustus– mis kadalipu on läbinud suviodra sordid STING ja AMIDALA, mis on saanud tunnustatud suurimate õllepruulijate poolt.

Lisaks anname ülevaate meie sortidest:

Tutvustame meie uusimaid sorte, mis suutsid karmile talvele suurepäraselt vastu pidada.
Tutvustame meie uusi varajasi maisi sorte FAO 110-160.
Räägime talidurumi kasvatamisest ning tutvustame meie kõige talvekindlamat sorti WINTERSTERN.
Tutvustame herne ning siloherne sorte.
Anname ülevaate oa sortidest.

Kuupäev: 27. juuni Asukoht: Viljandi katsekeskus, Männi tee 5, Matapera, 71065 Viljandimaa.Asukoht kaardil: https://goo.gl/maps/y6pXScvwckB7KsjZ8 Üritusele registreerimine on oluline teha siin (inglise ja eesti keeles valikuvõimalus): https://forms.office.com/e/9ANysBSbJd

Mahepõllumajanduse algõpe
2024-06-27 09:00 - 12:00 | Harjumaa
27.06.24 kell 9:00-12.00, keskkonnas Zoom

Sissejuhatus. Peamised mahepõllumajanduse nõuded loomakasvatuses. Milliseid andmeid ja kuidas tuleks maheloomakasvatajal esitada.
Olulisemad tingimuslikkuse ja toetuste nõuded maheloomakasvatajale. Erinevad toetused, mida mahetootja saab taotleda.

Lektorid: Airi Vetemaa, Ell Sellis
Infopäev on tasuta.
Registreerumine: https://forms.gle/86b2qQNMacsRDYa88
Lisainfo: maheteave@gmail.com
Infopäeva korraldab Mahepõllumajanduse Koostöökogu koostöös Eesti Mahepõllumajanduse Sihtasutusega.

Infopäev viiakse läbi viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit

Puu- ja juurviljade külmutamine - Jäi ära
2024-06-26 09:00 - 2024-06-29 16:00 | Viljandimaa, Viljandimaa, Eesti
Olustvere Teenindus- ja Maamajanduskool korraldab 26.-29.juunini koolituse Puu- ja juurviljade külmutamine.

Koolitust toetab PRIA ning see on osalejatele TASUTA
Koolituse täpsema õppekava leiad SIIT
Koolituse ajakava leiad SIIT
Koolitusele saad registreerida SIIN

Koolituse eesmärk on anda teadmised ja oskused puu- ja juurviljade kiirkülmutamiseks.
Õppekava aluseks on kutsestandard Toiduainetöötleja, tase 4
Sihtrühm: Puu- ja juurviljakasvatusega tegelevad ettevõtted, põllumajandusettevõtted, toiduainete töötlemise ettevõtted, kes tegelevad või soovivad tegelema hakata tootmise laiendamise eesmärgil puu- ja juurviljade kiirkülmutamisega.
Õpingud läbinud õppija:

kiirkülmutab puu- ja aedviljatooted lähtuvalt tehnoloogilise juhendi nõuetest
tunneb kiirkülmutamiseks sobivate puu- ja juurviljade kaasaegseid sorte ning teab nende kasvutingimusi

26.06. Esimene koolituspäev
Asukoht: Polli aiandusuuringute keskus. Polli Uus tn 2, Polli küla, 69108, Mulgi vald, Viljandi maakond.
Ajakava : 09:00 – 12.00 esitlused, praktikumid // 12:00-13:00 Lõuna // 13.00 – 15.00 esitlused ja praktikumid jätkuvad
Vastutav esitleja: U. Bleive, PhD. Polli aiandusuuringute keskuse tehnoloogiaüksuse juht

Viljade koristusküpsus, puuviljade, marjade koristamine ja koristusjärgne käitlemine, säilivust mõjutavad tegurid, etüleeni tundlikus.
Puuviljahoidlad, kontrollitud atmosfääri hoidlate tehnosüsteemid, jahehoidlate planeerimise lähteülesande koostamine, hoidlate ja väiketöötlemise planeerimine.
Külmhoidla ja kiirkülmuti lahendusega tutvumine. Tooraine ettevalmistamine külmkuivatamiseks ja külmkuivatamise seadmed.

27.06 Teine koolituspäev
Polli aiandusuuringute keskus. Polli Uus tn 2, Polli küla, 69108, Mulgi vald, Viljandi maakond.
Ajakava : 09:00 – 12.00 esitlused, praktikumid // 12:00-13:00 Lõuna // 13.00 – 15.00 esitlused ja praktikumid jätkuvad
Vastutav esitleja: R. Pilv. MTÜ Eesti Külmaliidu tegevjuht

Jahutus-, külmutusseadmete tööpõhimõte;
Töö- ja toiduohutus külmutamisagregaatidega töötamisel
Kehtiv seadusandlus

28.06 Kolmas koolituspäev
Polli aiandusuuringute keskus. Polli Uus tn 2, Polli küla, 69108, Mulgi vald, Viljandi maakond.
Ajakava : 09:00 – 12.00 esitlused, praktikumid // 12:00-13:00 Lõuna // 13.00 – 15.00 esitlused ja praktikumid jätkuvad
Vastutav esitleja: U. Bleive, PhD. Polli aiandusuuringute keskuse tehnoloogiaüksuse juht

Erinevate külmutamiskiiruste mõju mahlakaole sulatamisel laboratoorne hindamine. Külmkuivatatud materjali laboratoorne analüüs ja külmkuivatatud materjalide edasine käitlemine.

29.06 Neljas koolituspäev Olustveres
Olustvere Teenindus- ja Maamajanduskool. Müüri 4, Olustvere, Põhja-Sakala vald, 70401 Viljandi maakond.
Vastutav esitleja R. Randoja-Muts. OTMK kutseõpetaja
Ajakava : 10:00 – 12.00 esitlused, praktikumid // 12:00-13:00 Lõuna // 13.00 – 16.00 esitlused ja praktikumid jätkuvad

Marjakultuuride agrotehnika

Esitluspäev: Turba vähendamise võimalused köögivilja- ja ilutaimede kasvusubstraatides
2024-06-20 10:00 - 13:30 | Tartumaa, Eesti
Eesti Maaülikool korraldab esitluspäeva „Turba vähendamise võimalused köögivilja- ja ilutaimede kasvusubstraatides“

Toimumisaeg: 20. juuni 2024 kell 10.00 – 13.30
Toimumiskoht: Eesti Maaülikooli Mahekeskus (Eerika tee 2, Õssu küla, Kambja vald, Tartumaa)

Päevakava*
9:45 Kogunemine
10:00 Alternatiivsed substraadid aiakultuuride kasvatamisel – Priit Põldma, EMÜ, aianduse õppetool, lektor
10:45 Suvelillede kasvatamine vähendatud turbaga substraadis begoonia, pelargooni ja puispetuunia näitel – Leila Mainla, EMÜ, aianduse õppetool, nooremprofessor
11:30 Kohvipaus
12:00 Köögiviljade kasvatamine vähendatud turbaga substraadis – Priit Põldma
12:45-13:30 Alternatiivsete substraatide tutvustus ja arutelu – Leila Mainla ja Priit Põldma*Korraldaja jätab endale õiguse teha päevakavas muudatusi
Registreerimine on avatud SIIN
Esitluspäev on tasuta, osalemiseks on vajalik eelregistreerumine hiljemalt 17.06.2024.
Kohtade arv on piiratud, registreerumine lõpetatakse kohtade täitumisel.

Infopäev läheb arvesse nii KSM kui MULD toetuse kohustusliku koolitusena. Märgi osalemisel oma ettevõtte registrikood hoolikalt

Lisainfo:
Leila Mainla, Eesti Maaülikool, aianduse õppetool
e-post: leila.mainla@emu.ee
Priit Põldma, Eesti Maaülikool, aianduse õppetool
e-post: priit.poldma@emu.ee
Esitluspäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ aianduse valdkonna raames; Rahastamisallikas: Euroopa Maaelu Põllumajandusfond (EAFRD).

Märka LEADERit
2024-06-19 10:30 - 19:00 | Tartumaa, Eesti
Näituse “Märka LEADERit” avamine
Maaeluvõrgustik korraldab 19. juunil 2024. a LEADER edulugude näituse avamine. Sihtrühmaks on LEADER tegevusrühmade ja projektide esindajad.
Toimumiskoht: põllumajandusmuuseumi konverentsisaal II korrus
Päevakava
10.30–11.00 Kogunemine, tervituskohv
11.00–11.30 Näituse avamine õuealal
11.30–12.00 Näitusega tutvumine, tervituskohv. Lood LEADER näituselt.
12.00–14.00 Näituse taustalugu. Projektilugusid LEADER näituselt. Tartu 2024 ja Lõuna-Eesti kogukonna koostööst
14.00 Lõpetamine
Lisainfo: Ave Bremse 515 6412 ave.bremse@metk.agri.ee
Ürituse läbiviimine on toetatud Eesti maaelu arengukava tehnilise abi vahenditest maaeluvõrgustiku tegevusele.
Üritus on registreeritud osalejatele tasuta.
Viited

Ürituselink maainfo.ee lehele
Maaeluvõrgustiku näitused
Sari “Maaelu jutud”
Maaeluvõrgustik

Nõustamismetoodika M02 (kolmas päev)
2024-06-19 09:00 - 18:00 | Lääne-Virumaa, Lääne-Virumaa, Eesti
Maaelu Teadmuskeskus korraldab nõustamismetoodika koolituse “Suhtlemine ja suhete hoidmine”, CECRA moodul 02
Täienduskoolitus annab mõistmise põllu- ja maamajanduse nõustajale kliendiga suhete loomisest, suhete hoidmisest ja nõustamisvestluse läbiviimisest.
Selle koolituse eelduseks on Moodul 1 läbimine; kaks moodulit koos annavad eelduse konsulendi kutse saamiseks.
Konsulendi töö on pakkuda kliendile põllu-, metsa- ja muud maamajanduse alast nõustamist. Lähtuvalt oma spetsialiseerumise valdkonnast edastab konsulent kliendile korrastatud teabe ja juhendab klienti, arvestades tema vajadusi, soove, võimalusi ning piiranguid. Konsulent on kursis nõuandesüsteemi, majanduskeskkonna suundumuste ning nende mõjuga Eesti maamajandusele.
Konsulendi töö on enamasti hooajaline, mitmekesine ja rohkele suhtlemisele ning inimsuhetele tuginev.

Aeg: 11.-12. juuni ja 19. juuni 2024 (kokku 3 päeva, kohustuslik on osavõtt kõikidest päevadest)
Registreerumine koolitusele (kuni 5. juuni 2024 kell 16.00) 11. juuni kalendrisündmuse juures.

Agrovizija messi külastus
2024-06-19 - 2024-06-21 | Muu, Eesti
AS Dotnuva Baltic ja OÜ Smartfor kutsuvad Sind juunikuus Leetu Agrovizija messi külastama.
Agrovizija on üle aasta toimuv üks suuremaid põllumajandusmasinate ja -tehnoloogiate näitusi Leedus, mis on suunatud põllumajandusvaldkonnas tegutsevatele ettevõtetele ja professionaalidele. Tegemist on välialal toimuva näitusega, kus demonstreeritakse traktoreid, külvikuid, iseliikuvaid pritse ja muid põllutöömasinaid, seejuures saab näha kasvamas ka erinevaid põllukultuuride sorte. Rohkem infot Agrovizija kohta leiad SIIT
Agrovizija ühiskülastus Eestist toimub 19.-21. juunil 2024
Koolitusreisi maksumus 295 € + km
Hind sisaldab:

Kohta mugavustega Lux Charter bussis
Ühepäevast sissepääsupiletit Agrovizija messile
Dotnuva Seeds seemnekeskuse külastust
2 ööd (kahekohalistes tubades) koos hommiku- ja õhtusöökidega Kaunases hotellis ibis Styles Kaunas Centre***

Hinnas ei sisaldu lõunasöögid ning reisikindlustus.
Üldine ajakava:

Kolmapäeval, 19. juuni varahommikul väljub buss Eestist Tartu Lõunakeskuse parklast, vahepeatustega AS Dotnuva Balticu Viljandi esindus ja Häädemeeste Circle K tankla, Leetu Kaunasesse.
Neljapäeval, 20. juunil külastame Agrovizija messi ning Dotnuva Seeds seemnekeskust.
Reedel, 21. juunil tagasisõit Kaunasest Eestisse. Eestis peatused Häädemeeste Circle K tanklas, AS Dotnuva Balticu Viljandi esinduse ees ning lõpp-peatus Tartu Lõunakeskuse parklas.

Täpsema kellaajalise programmi väljastame osalejatele üks nädal enne väljasõitu.
Huvi korral palun registreeri end hiljemalt 03.06.2024 tulijaks siin: https://forms.gle/CWsckK7oYCMhEeE9A
Täpsustavate küsimuste korral võta palun ühendust AS Dotnuva Balticu müügidirektori Oliver Raudnagel´iga – tel +372 523 5257, e-maili aadress oliver.raudnagel@dotnuvabaltic.ee

Pärandkooslused ja nende taimestik põllumajandusmaastikel
2024-06-18 14:00 - 17:30 | Harjumaa
Koolitus annab ülevaate erinevatest pärandkooslustest (rannaniit, loopealne, luht, puisniit) ja nendel kasvavast iseloomulikust taimestikust.
Koolituse sihtrühm:
– Rohepööret läbiviivate põllumajandusettevõtete ja loodusturismi ettevõtete töötajad;
– Eesti Maaülikooli töötajad;
– Koolituse sihtrühma ei kuulu eraisikud, õpetajad ja EMÜ tasemeõppe üliõpilased.

Koolituse toimumise kuupäevad on: 18. juuni, 19. juuni, 25. juuni, 26. juuni, 3. juuli ja 4. juuli 2024.
Õppetöö toimub koolituse kahel esimesel õppepäeval (kell 14.00-17.15) veebikeskkonnas BigBlueButton ning neljal järgmisel õppepäeval looduses (kell 9.00-18.00).
Õppepäevad looduses toimuvad:
– 25.06.2024 Soomaal ja 26.06.2024 Lääne-Eestis (Ööbimine koos õhtu- ja hommikusöögiga on broneeritud Soomaa Puhkekülas, hind 55 eur/inimene (tuleb osalejal ise tasuda)).
– 3.07.2024 Matsalus ja 4.07.2024 Põhja-Pärnumaal (Ööbimine koos õhtu- ja hommikusöögiga on broneeritud Algallika külalistemajas, hind 43 eur/inimene (tuleb osalejal ise tasuda)).

Koolitusel osalemiseks on vajalik:
– kuulumine sihtrühma;
– õigeaegne registreerumine koolitusele;
– tähtajaks esitatud motivatsioonikiri;
– piisav aeg ja valmisolek osaleda ettenähtud koolituspäevadel sh koolitus lõpetada;
– suutlikkus liikuda looduses ja selleks sobilik riietus sh jalanõud;
– valmisolek tasuda ise majutus- ja toitluskulud summas 98 eur/inimene.

Täpsem info ja registeerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.
Osalejal on tarvis ise tasuda majutus- ja toitlustuskulud vastavalt motivatsioonikirja juures märgitud soovidele.

Koolituse koordinaator:
Liisi Veske
Avatud ülikooli täiendusõppe peaspetsialist
Eesti Maaülikool
Tel: 58 847 561
Fr. R. Kreutzwaldi 56/1-A304
liisi.veske@emu.ee

Talust taldrikule: väärindamine, turustamine, rahastamine
2024-06-18 10:30 - 15:30 | Veebis, Eesti
Taluliit ootab toidutootjaid, väärindajaid, turustajaid ja teisi maapiirkonnas toidutootmisega seotud inimesi veebikonverentsile
Aeg: 18.06.2024 10.30 – 15.30
VEEBIKONVERENTS toimub Zoomis, osalejatele saadetakse link e-mailile seminari päeva hommikul.

Mis veebiseminaril kavas on?
Päeva alustame mõtlema paneva teemaga, mis on paljude alustavate või laieneda soovivate talude suur takistus – põllumajandusmaa koondumine suurettevõtjate kätte.
Edasi keskendume sellele, kuidas keerulises olukorras enda ettevõtte edukaks toimimiseks sobivad väljundid leida. Selleks oleme oma lugu palunud rääkima erinevate valdkondade talunikud ning ka ühe väärindaja, kes ise ei tegele tootmisega. Pärastlõunal on kõikide tootjatega ühine aruteluring, kuhu on võimalik ka enda küsimusi arutamiseks saata.
Päeva lõpuks on igaühel kindlasti enda ettevõttega seonduvalt mõni hea mõte tekkinud. Mis finantsvõimalused mõtte realiseerimiseks olemas on, sellest räägime veebiseminari viimases osas.
VEEBISEMINAR ON TASUTA!
PÄEVAKAVA
10.30 Avasõnad (Kerli Ats, Taluliit)
10.40 Peretalude proovikivi: põllumajandusmaa koondumine suurettevõtjate kätte (PhD Marii Järve, Eesti Maaülikool)
11.00 Tootjate kogemuslood
Mirjam Pikkmets Mätiku talumeiereist. Piima tootmine, väärindamine ja turustamine kaubaringidel, OTTidel
Jane Mättik Pirgo Angusest. Lihaveiste kasvatus, liha turustamine
Tiit Mansberg Jahu-Jaanist. Teraviljakasvataja, -väärindaja ja turustaja, müük e-poes ja jaekettides
Age Viimsalu Treppoja sahvrist. Köögi- ja puuviljade väärindamine ning müük jaekettides, OTTidel
12.20 – 12.45 PAUS
12.45 – 14.00 Väärindamine ja turustamine
Arutelu tootjatega
14.10 – 15.30 Rahalised võimalused tootmise, väärindamise ja turustamise arendamiseks
Maaelu Edendamise Sihtasutuse finantsteenused väiketootjate toetamiseks (Meelis Annus, Maaelu Edendamise Sihtasutus)
Milliseid meetmeid on väiketootjatel võimalik kasutada? (Kristel Maidre, Regionaal- ja Põllumajandusministeerium)

Registreerimine on avatud kuni 17.06.2024.a.
Registreerimine on avatud järgneval lingil: https://www.surveymonkey.com/r/Tulevikutoit24

* Konverents toimub MAK 2014-2020 ühise põllumajanduspoliitika kohase maaelu arengu teadmussiirde ja teavituse (meede 1) üleriigilise ulatusega toetus raames ja seda toetab Euroopa Liit.

Innovatsioon metsanduses
2024-06-18 10:30 - 12:00 | Veebis, Eesti
Network to Innovate – Innovatsioonid metsanduses
Veebiseminar “Innovatsioonid metsanduses” toimub 18. juunil 2024 innovatsiooni toetava võrgustiku veebiseminaride sarja “Network to Innovate” raames. Seda organiseerviad Eesti, Läti, Soome ja Poola maaeluvõrgustikud.

Vaata teavet https://metk.agri.ee/network-innovate-innovatsioonid-metsanduses

Linas Agro kutsub põldkatsetele
2024-06-18 09:30 - 14:00 | Järvamaa, Järvamaa, Eesti
Pane kalendrisse kirja kaks tähtsat kuupäeva, sest ees ootavad põnevad ja harivad põllujalutused!

𝔼𝕤𝕚𝕞𝕖𝕟𝕖 𝕜𝕦𝕦𝕡𝕒̈𝕖𝕧: 𝟱. 𝗷𝘂𝘂𝗻𝗶 𝟮𝟬𝟮𝟰 https://linasagro.ee/agro-uudised/linas-agro-poldkatsed-jogevamaal-05-06-2024

Kutsume kõiki huvilisi 𝗝õ𝗴𝗲𝘃𝗮𝗺𝗮𝗮𝗹𝗲, 𝗠ä𝗹𝗹𝗶𝗸𝘃𝗲𝗿𝗲 𝗣Ü 𝘁𝗼𝗼𝘁𝗺𝗶𝘀𝗽õ𝗹𝗹𝘂𝗹𝗲, kus keskendume meie talirapsi põldkatsetele. Tule ja saa teada, millist tehnoloogilist lähenemist oleme kasutanud ning millised on meie viie populaarseima rapsisordi hetkeseisud. Lisaks heidame pilgu üle tee asuvale imekaunile talinisu põllule – Balitus, ning peatume lähedal asuval Alfa Gold lutsernipõllul.

Rohkem infot päeva kohta https://linasagro.ee/…/linas-agro-poldkatsed-jogevamaal…

Põllujalutusel osalemiseks on vajalik eelnev registreerimine https://bit.ly/linasagro_jogevamaa

𝕋𝕖𝕚𝕟𝕖 𝕜𝕦𝕦𝕡𝕒̈𝕖𝕧: 𝟭𝟴. 𝗷𝘂𝘂𝗻𝗶 𝟮𝟬𝟮𝟰

Kutsume huvilisi 𝗝ä𝗿𝘃𝗮𝗺𝗮𝗮𝗹𝗲, 𝗠ä𝗴𝗲𝗱𝗲 𝗢Ü 𝘁𝗼𝗼𝘁𝗺𝗶𝘀𝗽õ𝗹𝗹𝘂𝗹𝗲, kus tutvustame meie taliteraviljade põldkatseid. Võrdleme nelja meie populaarset talinisu sorti ning vaatleme, kuidas taimik on vastu pidanud äärmuslikele ilmastikutingimustele.
Lisaks vaatame üle võimsa talirukki SU Elrondi põllu ning peatume lähedal asuval taliodra Jakubusi ja põldherne Respect põldudel.

Rohkem infot päeva kohta
https://linasagro.ee/…/linas-agro-poldkatsed-jaervamaal…

Põllujalutusel osalemiseks on vajalik eelnev registreerimine, tee seda siin
https://bit.ly/linasagro_jarvamaa

Kohtumiseni põllul!

Mesilasemade kasvatamise koolituse praktikapäev
2024-06-15 10:00 - 15:00 | Pärnumaa, Pärnumaa, Eesti
Mesilasemade kasvatamise 2-päevane täiendõpe
Toimumisaeg: 11. juunil 2024 veebikeskkonnas ZOOM (teooria 5 ak/h – algusega kell 18:00)
15. juunil 2024 praktikapäev (7 ak/h – algusega kell 10:00)

Toimumiskoht: Veebikeskkond Zoom (koolitaja Marje Riis)
Praktiline õppepäev Mesila talu, Muti küla, Pärnumaal (koolitaja Ülle Talimaa)

Sihtrühm: Põllumajandustoodete tootmise, töötlemise või turustamisega, põllumajandusmaa hooldamisega, põllumajandustoodetest mittepõllumajandustoodete töötlemisega, sealhulgas toidu valmistamise või töötlemisega, või metsa majandamisega seotud või nimetatud tegevusega tegelev füüsilisest isikust ettevõtja ja tema töötaja, eraõigusliku juriidilise isiku osanik, aktsionär, liige, juhtorgani liige ja tema töötaja, metsa majandamisega tegelev füüsiline isik ja toidu valmistamise või töötlemisega tegelev avalik-õiguslik juriidilise isiku juhtorgani liige või töötaja.

Koolituse kulud on kaetud Teadmussiirde ja teavituse toetusega (MAK 2014-2020 meede 1).
Koolitus on osalejatele tasuta. Kohustus osaleda mõlemal õppepäeval.
Kohalesõit iseseisvalt ning kohalesõidu kulusid ei kompenseerita.
Osalemine ainult eelregistreerimisega. Õppegrupis kuni 15 inimest.
Korraldaja: MTÜ Alustame Algusest
Rohkem infot kodulehel: https://mesilaspere.com/koolitused-mesinikele-ja-aiandushuvilistele/oppepaevad-mesinduses/mesilasemade-kasvatuse-koolitus-1

Telefon: 5029006 (Marianne Rosenfeld). E-kiri: mesilaspere@gmail.com

Tapale suunatavate loomade ja lindude puhtus (infopäev veebis)
2024-06-14 09:00 - 14:15 | Veebis, Eesti
Täpsem info ja registreerumine SIIT

Infopäev annab ülevaate tapaloomade ja -lindude tapaeelsest ja -järgsest kontrollist, patoloogiliste leidudega seotud otsustest ning liha kaudu levivate parasitooside ja nendega seotud lihakontrolli otsustest.

Infopäeva põhiteemad:
– Tapaloomade ja -lindude puhtuse olulisus ja seonduv seadusandlus;
– Puhaste tapaloomade ja -lindude tagamise põhilised punktid;
– Tapaloomade ja -lindude tapaeelne puhtuse kontroll ja puhastamise võimalused;
– Tapaloomade ja -lindude tapaeelse ja -järgne kontroll sh kontrolli meetodid;
– Tapaloomade ja -lindude tapajärgse kontrolli patoloogilised leiud ja nendega seotud lihakontrolli otsused (sh erinevate organite patoloogilised muutused, patoloogilise materjali võtmine laboratoorseteks uuringuteks);
– Tapaloomade ja -lindude tapajärgne kontroll, liha kaudu levivad parasitoosid ja nendega seotud lihakontrolli otsused (sh parasitaarsete haiguste korral esinevad patoloogilised muutused, patoloogilise materjali võtmine laboratoorseteks uuringuteks).

Infopäevast võivad osa võtta kõik sellest huvitatud isikud, nii füüsilised isikud kui ettevõtete esindajad.

Infopäev toimub MAK 2014-2020 meetme “Teadmussiirde pikaajaline programm põllumajanduse, toidu ja maamajanduse tegevusvaldkonnas” toidu ja toiduohutuse valdkonna raames, toetab Euroopa Liit.

Ettevõtete jaoks ei ole see infopäev vähese tähtsusega abi.

Infopäeva korraldaja:
Eesti Maaülikooli avatud ülikool
Fr. R. Kreutzwaldi 56/1
51006 Tartu,
tel 731 3275
e-post: avayl@emu.ee
http://avatudylikool.emu.ee/
